Dembeni

Dembeni - foje ankaŭ skribata en iom francigita formo Dembéni - estas komunumo de Francio en la transmara departemento kaj regiono Majoto, en la Hinda oceano. Laŭ la stato de 2017 en la komunumo vivis 15 848 loĝantoj sur areo de 38,38 kvadrataj kilometroj, kio rezultigas loĝdenson de 413 loĝantoj/km². La teritorio havas komunan limon kun Bandrele, Chirongui, Mamudzo kaj Ouangani. Ĉiuj tiuj komunumoj kaj ankaŭ Dembéni situas sur la insulo Maore, la pli granda el la du loĝataj insuloj de Majoto. Kiel la tuta departemento, la komunumo ekde la komenco de 2014 apartenas al la Eŭropa Unio, sed ne al la tielnomata ŝengena zono. Vidu ankaŭ Komunumoj de Majoto Eksteraj ligiloj Oficiala retejo (france) Neoficiala retejo (same france)